DATUM: 20. SVIBNJA 2020.

TEMA: UPUTE ZA SUMATIVNO ( BROJČANO ) VREDNOVANJE UČENIKA 8. RAZREDA DO KRAJA ŠK. GODINE

1. PRESLIKAVANJE RAVNINE – DUŽNICI ( krajnji rok 29.svibnja – negativna ocjena svima koji ne predaju rad)
2. AKTIVNOST za 3. i 4. mjesec - samo učenici koji još nemaju ocjenu iz aktivnosti
3. GEOMETRIJSKA TIJELA – ocjena iz 3 samostalna rada – ocjena za 5. mjesec iz matematičke komunikacije
4. TOČKE, PRAVCI I RAVNINE U PROSTORU i PONAVLJANJE GRADIVA - ocjena za 6. mjesec iz usvojenosti znanja i vještina temeljena na vašem radu na satovima, izvršavanju domaćih zadaća, rješavanju kvizova i drugih obveza do kraja školske godine
5. NEMA ISPRAVLJANJA NEGATIVNIH OCJENA iz razdoblja nastave u školi (osim ako vi to tražite)
6. Pri ZAKLJUČIVANJU OCJENA vodit ću se i vašim aktivnostima kroz šk. godinu u kojima ste sudjelovali, a možda niste bili nagrađeni ocjenom ( Večer matematike, Dan broja Pi,…)
7. PISANIH I USMENIH PROVJERA NEĆE BITI ( osim u izvanrednim slučajevima i na inzistiranje učenika)

PRIJEDLOG TEMA ZA 3. SAMOSTALAN RAD PO IZBORU UČENIKA

1. Prezentacija ili plakat o geometrijskom tijelu po tvojem izboru ( opis tijela, mreža tijela , formule za volumen i oplošje, primjeri tijela u svakodnevnom životu, 3D animacija tijela i sl.)
2. Predstavi neki svoj predmet ( loptu, kutiju za nakit, pernicu i sl.) na način da mu izmjeriš dimenzije te izračunaš oplošje i volumen
3. Načini geometrijsko tijelo od npr. cjevčica sa sok, štapića za ražnjiće i bombona i slično pa mu izračunaj volumen i oplošje
4. Izradi neki konkretan uporabni predmet (poklon kutijicu, rođendansku kapu i sl.) te mu izračunaj oplošje i volumen
5. Izradi tijelo origami tehnikom te mu izračunaj oplošje i volumen.
6. Dizajniraj ambalažu u obliku nekog geometrijskog tijela te mu izračunaj oplošje i volumen
7. Za bolju ocjenu predlažem prezentacije o piramidama, rotacijskim tijelima, Platonovim tijelima, …
8. Prihvaćam i vaše prijedloge za realizaciju ovog zadatka.

Za izradu zadatka dobit ćete dva sata redovne nastave u posljednjem tjednu svibnja.

Rok za predaju 3. samostalnog rada je 1. lipnja 2020.

SRETNO I USPJEŠNO!